CELEX: 22017D1829
Language: bg
Date: 2015-12-11 00:00:00
Title: Решение на Съвместния комитет на ЕИП № 318/2015 от 11 декември 2015 година за изменение на приложение XIII (Транспорт) към Споразумението за ЕИП [2017/1829]

12.10.2017   
               
               
                  BG
               
               
                  Официален вестник на Европейския съюз
               
               
                  L 263/37
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 318/2015
      от 11 декември 2015 година
      за изменение на приложение XIII (Транспорт) към Споразумението за ЕИП [2017/1829]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕО) № 80/2009 на Европейския парламент и на Съвета от 14 януари 2009 г. относно кодекс за поведение при компютризирани системи за резервация и за отмяна на Регламент (ЕИО) № 2299/89 (1) следва да бъде включен в Споразумението за ЕИП.
               
            
                  (2)
               
               
                  Регламент (ЕС) № 80/2009 отменя Регламент (ЕИО) № 2299/89 на Съвета (2), който е включен в Споразумението за ЕИП и който следва съответно да бъде заличен от него.
               
            
                  (3)
               
               
                  Поради това приложение XIII към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 63 (Регламент (ЕИО) № 2299/89 на Съвета) от приложение XIII към Споразумението за ЕИП се заменя със следното:
      „32009 R 0080: Регламент (ЕО) № 80/2009 на Европейския парламент и на Съвета от 14 януари 2009 г. относно кодекс за поведение при компютризирани системи за резервация и за отмяна на Регламент (ЕИО) № 2299/89 (ОВ L 35, 4.2.2009 г., стр. 47).
      За целите на настоящото Споразумение разпоредбите на Регламента се четат със следните адаптации:
      
                  а)
               
               
                  в член 8, параграф 1 по отношение на държавите от ЕАСТ думите „Общност“ и „Комисия“ се четат „държавите от ЕАСТ“;
               
            
                  б)
               
               
                  член 8, параграф 2 не се прилага по отношение на държавите от ЕАСТ. Държавите от ЕАСТ следят за дискриминационно или неравнопоставеното третиране на въздушни превозвачи на държавите от ЕАСТ от страна на продавачи на системи в трети държави;
               
            
                  в)
               
               
                  в член 11, параграф 8 по отношение на държавите от ЕАСТ думите „предвидени в Директива 95/46/ЕО, националните разпоредби, приети в тази връзка, и в международни споразумения, по които Общността е страна“ се четат „предвидени в Директива 95/46/ЕО и в националните разпоредби, приети в тази връзка“. В член 11, параграф 9 по отношение на държавите от ЕАСТ думите „разпоредбите на настоящия регламент“, „националните разпоредби, приети в нейно изпълнение“ и „разпоредбите на международните споразумения, по които Общността е страна“ се четат „разпоредбите на посочената директива и националните разпоредби, приети в нейно изпълнение“;
               
            
                  г)
               
               
                  в членове 13, 14, 15 и 16 по отношение на държавите от ЕАСТ „Комисия“ се чете „Надзорен орган на ЕАСТ“, „Съд на Европейските общности“ се чете „Съд на ЕАСТ“ и „членове 81 и 82 от Договора“ се чете „членове 53 и 54 от Споразумението за ЕИП“.“
               
            Член 2
      Текстовете на Регламент (ЕО) № 80/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 12 декември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 11 декември 2015 година.
         
            
               За Съвместния комитет на ЕИП
            
            
               Председател
            
            Oda SLETNES
         
      
      
         (1)  ОВ L 35, 4.2.2009 г., стр. 47.
      
         (2)  ОВ L 220, 29.7.1989 г., стр. 1.
      
         (*1)  С отбелязани конституционни изисквания.
      
         Декларация на държавите от ЕАСТ
         към Решение № 318/2015 от 11 декември 2015 г. за включването на Регламент (ЕО) № 80/2009 на Европейския парламент и на Съвета от 14 януари 2009 г. относно кодекс за поведение при компютризирани системи за резервация и за отмяна на Регламент (ЕИО) № 2299/89
         
            „Отмененият Регламент (ЕИО) № 2299/89 на Съвета и Регламент (ЕО) № 80/2009 на Европейския парламент и на Съвета се отнасят наред с другото и до правомощията за налагане на глоби в определена област на правото в областта на конкуренцията. Включването на втория регламент не засяга институционалните решения във връзка с бъдещи правни актове, даващи правомощия за налагане на санкции извън областта на конкурентното право“.